Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 918

q) azt, hogy az üzemeltetés során hogyan veszik figyelembe a végsõ leállítás és a leszerelés szempontjait. 5.2.3. Általános tervezési követelmények 5.2.3.0100. A kutatóreaktor nukleáris biztonság szempontjából fontos rendszereit, rendszerelemeit úgy kell megtervezni, hogy a nukleáris létesítmény alkalmazásával kapcsolatban megfogalmazott általános nukleáris biztonsági célkitûzés, valamint az azt kiegészítõ sugárvédelmi és mûszaki biztonsági célkitûzések megvalósíthatók legyenek.A nukleárislétesítmény konstrukciójánakbiztosítaniakell,hogy a tervezésialapbatartozó veszélyforrásokés veszélyeztetõ tényezõk bekövetkezése esetén a nukleáris létesítmény nukleáris biztonsága a konstrukció inherens, belsõ biztonsági tulajdonságaival,amennyire lehetséges, aktív szabályzó és nukleáris biztonság szempontjábólfontos rendszerek, rendszerelemek vagy ezek bármelyikének beavatkozása nélkül fenntartható legyen. 5.2.3.0200. A mélységben tagolt védelem elvét a kutatóreaktor esetében is alkalmazni kell. 5.2.3.0300. Ahol nincs megfelelõ elõírás, ott igazolni kell az alkalmazott tervezési eljárás és a megoldás megfelelõségét. 5.2.3.0400. Csak olyan kutatóreaktor létesíthetõ, és tartható üzemben, mely konstrukciója megfelelõ kutatási és fejlesztési háttéren alapul. Az üzembevétel elõtt tesztelni és mûködésük során ellenõrizni kell ezeket a konstrukciókat, külön figyelmet fordítva a sajátosságaikra. 5.2.3.0500. A kutatóreaktort úgy kell megtervezni, hogy a biztonságos üzemeltetéshez szükséges összes biztonsági funkció a telephelyen rendelkezésre álljon, és a biztonság szempontjából fontos rendszerek, rendszerelemek teljesíteni tudják az adott kezdeti esemény kezeléséhez szükséges, tervezett biztonsági funkciót a normál üzem, a várható üzemi események és a tervezési üzemzavarok, valamint a baleseti helyzetek során. 5.2.3.0600. A telephelyre érvényes új tudományos tények és a földrengések tapasztalatai alapján a mûködõ kutatóreaktor földrengés-biztonságának felülvizsgálatát szükség szerint el kell végezni. 5.2.3.0700. A nukleáris létesítményt úgy kell kialakítani, hogy a lehetséges meghibásodásokkal szemben a kutatóreaktor érzékenysége minimális legyen. Tervezési alapelvként bármely kezdeti eseményt követõen az alábbi prioritási sorrendet kell érvényesíteni:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes